Diari Oficial de la Generalitat Valenciana


Sumari del DOGV 8941, del 02-11-2020 (2020/8817)

Informació pública de l'ordre d'edificació dictada en el solar situat al carrer d'Ador, 28.
-------------------------------------------------------------------------------------------

### Dades del document

Número de DOGV
:   8941

Data del DOGV
:   02-11-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/8817


Data del document
:   19-10-2020

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de l'ordre d'edificació dictada en el solar situat al carrer d'Ador, 28. [2020/8817]  
Mitjançant Resolució GL-3982, de 13 d'octubre de 2020, la tinenta d'alcalde de Manteniment i Obres d'Infraestructura, Planificació i Gestió Urbana, i Relacions Institucionals, en virtut de la delegació conferida per la Resolució 134, de 24 de juliol de 2020, disposa:  
  
  
Primer  
Desestimar les al·legacions presentades pels propietaris durant el tràmit d'audiència de l'informe proposta del Servei d'Assessorament Urbanístic i Programació de 29 de juny de 2020 pels motius exposats en el fonament jurídic segon d'aquesta proposta.  
  
  
Segon  
Ordenar l'edificació als propietaris de la parcel·la situada al carrer d'Ador, 28, per haver transcorregut àmpliament el termini atorgat en la Resolució SM-2910, de 28 de maig de 2019, per la qual es requereix a la propietat perquè en termini de sis mesos complisca el deure d'edificació que regula l'article 179 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), de manera que s'ha de sol·licitar llicència i prestar garantia en els termes previstos en l'apartat segon b de la part dispositiva de la present proposta.  
Les condicions urbanístiques de la parcel·la en què s'ordena l'edificació són les que s'indiquen en l'informe de circumstàncies urbanístiques que consta en l'expedient, que es resumeixen en:  
Carrer d'Ador, 28:  
Classificació: sòl urbà  
Qualificació: (UFA-1) vivenda unifamiliar agrupada: tipus «cases de poble».  
Superfície: 258,15 metres quadrats aproximadament.  
Ús global: Run (residencial unifamiliar).  
Alçades permeses: 3  
Aquesta parcel·la, amb referència cadastral 7181617YJ2678A, es troba inscrita en el Registre de la Propietat número 12 de València, en el tom 1957, llibre 495, folis 13 i 17, finques núm. 23116 i 23605 respectivament. Així mateix, aquesta parcel·la es troba inscrita en el Registre de Solars i Edificis a Rehabilitar, en el llibre principal, tom segon, secció solars, finca núm. 23.   
  
Tercer  
Notificar l'acord als propietaris i altres titulars de drets reals, que en el termini de dos mesos comptats des de la notificació poden:  
- Comprometre's a sol·licitar llicència d'edificació en un termini màxim addicional i improrrogable de dos mesos, a edificar i atorgar fiança del 5 % del cost de les obres mitjançant la presentació del preceptiu projecte bàsic d'edificació.  
- Manifestar la voluntat d'adherir-se al règim concertat amb el promotor que siga seleccionat en concurrència pública en el règim de substitució forçosa regulat en la LOTUP, en la modalitat de pagament amb parts de l'edificació en règim de propietat horitzontal, això sense declarar-ne l'incompliment.  
  
Quart  
Sotmetre aquesta ordre a informació pública durant el termini d'un mes mitjançant l'anunci en el DOGV i en un periòdic de la província d'àmplia difusió.  
L'expedient es troba a la disposició de les persones interessades per a examinar-lo i consultar-lo en el Servei d'Assessorament Urbanístic i Programació, situat a la segona planta del pati B de l'edifici de Tabacalera, situat al carrer d'Amadeu de Savoia, 11, de València, així com en la seu electrònica de l'Ajuntament de València, a la qual s'accedix des de .  
  
  
  
Cinqué  
Advertir que, en el cas que no sol·liciten llicència i efectivament construïsquen o s'adherisquen a l'execució concertada, o si els informes tècnics i jurídics municipals impedeixen la concessió de la llicència, decau automàticament la facultat addicional atorgada per a la sol·licitud i el procediment de declaració d'incompliment continua amb les conseqüències, de conformitat amb l'article 184.5, lletra b, de la LOTUP, que amb caràcter general són els següents:  
1r. La inscripció en el Registre Municipal de Solars i Edificis a Rehabilitar.  
2n. Minoració de l'aprofitament fins a un 50 per cent de conformitat amb les previsions de l'article 103.4 de la LOTUP.  
3r. Es tria el règim d'edificació forçosa mitjançant substitució forçosa, venda forçosa o expropiació forçosa, segons convé als interessos públics.  
4t. Comunicació al Registre de la Propietat.  
  
Sisé  
Als efectes previstos en els articles 170 i 184.3 de la LOTUP i després de notificar l'acord als propietaris, inscriure l'ordre individualitzada en el Registre Municipal de Solars i Edificis a Rehabilitar i comunicar aquesta resolució al Registre de la Propietat.  
  
  
Seté  
Traslladar l'acord als serveis de Planejament, Llicències Urbanístiques i Gestió Urbanística.  
  
València, 19 d'octubre de 2020.- El secretari: Manuel Latorre Hernández.